CELEX: 32021D0033
Language: hr
Date: 2021-01-14 00:00:00
Title: Provedbena odluka Komisije (EU) 2021/33 оd 14. siječnja 2021. kojom se Španjolskoj odobrava da do kraja 2024. za izračun osnovice vlastitih sredstava od PDV-a za usluge koje isporučuju autori ne uzima u obzir određene kategorije transakcija (priopćeno pod brojem dokumenta C(2021) 80) (Vjerodostojan je samo tekst na španjolskom jeziku)

18.1.2021   
               
               
                  HR
               
               
                  Službeni list Europske unije
               
               
                  L 15/9
               
            
         PROVEDBENA ODLUKA KOMISIJE (EU) 2021/33
         оd 14. siječnja 2021.
         kojom se Španjolskoj odobrava da do kraja 2024. za izračun osnovice vlastitih sredstava od PDV-a za usluge koje isporučuju autori ne uzima u obzir određene kategorije transakcija
         
            
               (priopćeno pod brojem dokumenta C(2021) 80)
            
         
         (Vjerodostojan je samo tekst na španjolskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. prvu alineju,
         nakon savjetovanja sa Savjetodavnim odborom za vlastita sredstva,
         budući da:
         
                     (1)
                  
                  
                     Na temelju članka 376. Direktive Vijeća 2006/112/EZ (2) Španjolska može nastaviti izuzimati od PDV-a usluge koje isporučuju autori navedene u točki 2. dijela B Priloga X. toj direktivi, u skladu s uvjetima koji su se u toj državi članici primjenjivali na dan 1. siječnja 1993. U skladu s člankom 2. stavkom 2. Uredbe (EEZ, Euratom) br. 1553/89 te se transakcije uzimaju u obzir pri utvrđivanju osnovice vlastitih sredstava od poreza na dodanu vrijednost (PDV).
                  
               
                     (2)
                  
                  
                     Provedbenom odlukom Komisije (EU, Euratom) 2015/2189 (3) Španjolskoj je odobreno da od 1. siječnja 2015. do 31. prosinca 2019. za izračun osnovice vlastitih sredstava od PDV-a ne uzima u obzir usluge koje isporučuju autori navedene u točki 2. dijela B Priloga X. Direktivi 2006/112/EZ.
                  
               
                     (3)
                  
                  
                     U dopisu od 19. veljače 2019. Španjolska je od Komisije zatražila odobrenje da za izračun osnovice vlastitih sredstava od PDV-a nastavi ne uzimati u obzir određene kategorije transakcija. Konkretno, Španjolska ne može točno izračunati osnovicu vlastitih sredstava od PDV-a za transakcije iz točke 2. dijela B Priloga X. Direktivi 2006/112/EZ za usluge koje isporučuju autori. Taj bi izračun vjerojatno uključivao neopravdane administrativne izdatke u odnosu na učinak tih transakcija na ukupnu osnovicu vlastitih sredstava od PDV-a Španjolske. Španjolskoj bi stoga trebalo odobriti da za izračun osnovice sredstava od PDV-a ne uzima u obzir usluge koje isporučuju autori.
                  
               
                     (4)
                  
                  
                     Radi transparentnosti i pravne sigurnosti primjereno je vremenski ograničiti primjenjivost odobrenja,
                  
               DONIJELA JE OVU ODLUKU:
         
            Članak 1.
            Španjolskoj se odobrava da za izračun osnovice vlastitih sredstava od PDV-a od 1. siječnja 2020. do 31. prosinca 2024. ne uzima u obzir usluge koje isporučuju autori navedene u točki 2. dijela B Priloga X. Direktivi 2006/112/EZ.
         
         
            Članak 2.
            Ova je Odluka upućena Kraljevini Španjolskoj.
         
         
            Sastavljeno u Bruxellesu 14. siječnja 2021.
            
               
                  Za Komisiju
               
               Johannes HAHN
               
                  Član Komisije
               
            
         
         
            (1)  SL L 155, 7.6.1989., str. 9.
         
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Provedbena odluka Komisije (EU, Euratom) 2015/2189 оd 25. studenoga 2015. o odobrenju Španjolskoj da ne uzima u obzir određene kategorije transakcija za izračun osnovice vlastitih sredstava od PDV-a (SL L 312, 27.11.2015., str. 23.).